Alexandre Pato
Alešandras Rodrigesas da Silva (dažniau vadinamas Alexandre Pato; gimė 1989 m. rugsėjo 2 d. Pato Branke) – Brazilijos futbolininkas, olimpietis, žaidžiantis puolėjo pozicijoje AC Milan klube. Pravardė Pato iš portugalų kalbos išvertus reiškia „antis“. Be iškovotų titulų klubuose taip pat yra gavęs bronzos medalius su Brazilijos rinktine 2008 m. Pekino olimpinėse žaidynėse. Pirmajame profesionaliame savo karjeros klube Internacional pradėjo žaisti vos 16 metų. Tais pačiais metais iškovojo 1 vietą 2006 m. FIFA pasaulio futbolo klubų taurėje.